Atès que el Decret de estructura els serveis dependents de la Presidència de la Generalitat aprovat el 17 d'octubre de l'any passat, adscriu a la Presidència la Comissió Jurídica Assessora, la qual exercirà les funcions d'assessorament jurídic del president de la Generalitat i del seu Consell Executiu, a més de dictaminar i elaborar, si s'escau, les propostes de normes que li siguin sotmeses;
Vist que l'esmentat Decret, en la disposició final segona, faculta el president per dictar les que consideri adients pel desenvolupament i eficaç execució del contingut del Decret;
Atesa la necessitat de dotar la restablerta Comissió Jurídica Assessora d'una organització que en fonamenti les funcions,
Aprovar les normes de règim interior de la Comissió Jurídica Assessora.
Normes de Règim Interior de la Comissió Jurídica Assessora a que fa referència l'Ordre precedent de 16 de gener de 1979.
Primera.- La Comissió Jurídica Assessora té per finalitats:
a)Exercir les funcions d'assessorament jurídic del president de la Generalitat i del Consell Executiu.
b)Dictaminar les propostes que li siguin sotmeses pel president de la Generalitat, a iniciativa pròpia o del Consell Executiu.
c)Elaborar les propostes de normes, quan així li sigui requerit pel President de la Generalitat, a iniciativa pròpia o del Consell Executiu.
d)Informar els expedients de desfalcs i malversació de cabals públics que es puguin obrir en relació amb els alts càrrecs de la Generalitat.
Segona.- La Comissió Jurídica Assessora estarà integrada per un president nomenat per Decret del President de la Generalitat, i per un màxim de 30 vocals, nomenats d'acord amb el Decret de 17 d'octubre de 1978, que estructura els serveis dependents de la Presidència de la Generalitat.
Els membres de la Comissió Jurídica Assessora seran nomenats per un període de quatre anys.
Formarà part de la Comissió Jurídica Assessora, i assistirà amb veu i vot a les sessions del Ple, el director del Gabinet Jurídic Central.
El secretari de la Comissió Jurídica Assessora serà nomenat per ordre del President de la Generalitat i assistirà a les sessions, amb veu però sense vot.
Tercera.- Per a l'acompliment de les seves funcions, la Comissió Jurídica Assessora actuarà en Ple i en Seccions.
a)La reunió dels membres de la Comissió Jurídica Assessora en constituirà el Ple i el quòrum s'hi considerarà atès amb l'assistència de la meitat més un; també s'hi consideraran assistents aquells membres que, por cada reunió, hagin delegat expressament en un altre.
El Ple serà presidit pel President de la Comissió Jurídica Assessora.
El secretari en formarà part, amb veu, però sense vot.
b)Les Seccions es formaran amb un nombre lliurement determinat pel Ple, no inferior a quatre, d'entre els quals es designarà un secretari.
Les sessions de les Seccions podran ser presidides pel president de la Comissió Jurídica Assessora.
El secretari de la Comissió Jurídica Assessora hi assistirà o bé hi serà representat per la persona en qui delegui.
c)El president de la Comissió Jurídica Assessora podrà constituir Seccions extraordinàries que actuaran com a Ponències quan així s'escaigui en funció dels assumptes a tractar, o per la urgència dels temes sotmesos a consideració.
a)Prendre els acords propis de les funcions per a les quals ha estat instituïda la Comissió Jurídica Assessora, i també aprovar les qüestions l'ordre intern que li corresponguin.
b)Organitzar les Seccions que cregui convenients i determinar-ne la composició i les competències.
c)Elevar al president de la Generalitat les proves de normes, els dictàmens, assessoraments o altres precisions que li hagin estat encomanades.
d)Elevar al President les propostes de modificació d'aquestes normes.
Corresponen a les Seccions les tasques que els siguin assignades pel Ple amb vistes a l'acompliment específic de les funcions de la Comissió.
Els acords del Ple i de les Seccions es prendran per majoria simple de vots.
Es podran raonar els vots, raonament que a sol·licitud del membre corresponent constarà en acta.
Cinquena.- Correspon al president de la Comissió Jurídica Assessora presidir les sessions del Ple o de les Seccions, quan s'escaigui, i preparar-ne i dirigir-ne els debats i decidir en cas d'empat de vots.
El president podrà delegar la presidència del Ple i encomanar la de les Seccions en un vocal d'aquell o d'aquestes.
Sisena.- El Ple serà convocat pel seu President:
a)Per decisió del President de la Generalitat, per iniciativa pròpia o del Consell Executiu.
Aquesta decisió serà comunicada al President de la Comissió Jurídica Assessora pel secretari general de la Presidència.
b)Per iniciativa del mateix President de la Comissió Jurídica Assessora o quan ho sol·liciti una tercera part dels components.
Les Seccions es reuniran per convocatòria del qui les presideixi.
Setena.- El secretari haurà d'aixecar acta de totes les sessions, acta que serà signada per ell mateix amb el vist-i-plau del president de la Comissió Jurídica Assessora; també certificarà tots els documents que la Comissió lliuri al President de la Generalitat o al Consell Executiu.
Per aixecar acta el podrà auxiliar un membre del Gabinet Jurídic Central que, si s'escau, assistirà a les sessions sense veu ni vot.
Administrativament i pressupostària, la Comissió Jurídica Assessora dependrà del Departament de la Presidència.